รัฐบาลไทย-ข่าวทำเนียบรัฐบาล-ฝ่ายปกครองเมืองคอนศรีฯ ขยายผลจับกุมพ่อค้ายาเสพติด พร้อมของกลางกว่า 3,000 เม็ด ด้านพ่อเมืองเน้นย้ำ เดินทางกวาดล้างยาเสพติดให้สิ้นซาก สร้างพลังภาคีเครือข่ายร่วมแจ้งเบาะแสยาเสพติด
วันอังคารที่ 21 กุมภาพันธ์ 2566
21/02/2566
ฝ่ายปกครองเมืองคอนศรีฯ ขยายผลจับกุมพ่อค้ายาเสพติด พร้อมของกลางกว่า 3,000 เม็ด ด้านพ่อเมืองเน้นย้ํา เดินทางกวาดล้างยาเสพติดให้สิ้นซาก สร้างพลังภาคีเครือข่ายร่วมแจ้งเบาะแสยาเสพติด
ฝ่ายปกครองเมืองคอนศรีฯ ขยายผลจับกุมพ่อค้ายาเสพติด พร้อมของกลางกว่า 3,000 เม็ด ด้านพ่อเมืองเน้นย้ํา เดินทางกวาดล้างยาเสพติดให้สิ้นซาก สร้างพลังภาคีเครือข่ายร่วมแจ้งเบาะแสยาเสพติดผ่านสายด่วนศูนย์ดํารงธรรม 1567 ตลอด 24 ชั่วโมง
วันนี้ (21 ก.พ. 66) นายอภินันท์ เผือกผ่อง ผู้ว่าราชการจังหวัดนครศรีธรรมราช เปิดเผยว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้มอบนโยบายให้หน่วยงานด้านความมั่นคงและการรักษาความสงบเรียบร้อยของประเทศดําเนินมาตรการป้องกันและปราบปรามยาเสพติดอย่างเข้มข้น โดยพลเอก ประวิตร วงษ์สุวรรณ รองนายกรัฐมนตรี ได้กําชับให้หน่วยงานที่เกี่ยวข้อง เร่งดําเนินการทั้งด้านการป้องกัน ปราบปราม บําบัดรักษา และฟื้นฟูสภาพทางสังคม ซึ่งพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เน้นย้ําให้ทุกจังหวัดมุ่งดําเนินการตามนโยบายด้านยาเสพติดที่กําหนดเป็นวาระแห่งชาติอย่างจริงจังและต่อเนื่อง ทั้งนี้ นายสุทธิพงษ์ จุลเจริญ ปลัดกระทรวงมหาดไทย ได้กําหนดแนวทางการดําเนินงานด้านการป้องกันและแก้ไขปัญหายาเสพติด โดยมอบหมายให้ทุกจังหวัดและทุกอําเภอทั่วประเทศ ประกาศสงครามกับยาเสพติด เพื่อทําให้สังคมไทยเกิดความผาสุก ประชาชนสามารถใช้ชีวิตในสังคมได้อย่างมีความสุข ด้วยการ Scan ค้นหา Re X-Ray ข้อมูล ผู้ค้า/ผู้เสพ ยาเสพติด แล้วดําเนินการจับกุมผู้กระทําความผิดยาเสพติดเพื่อดําเนินคดีตามกฎหมาย สําหรับผู้เสพให้สมัครใจเข้ารับการบําบัดรักษา ด้วยการทํางานแบบบูรณาการร่วมกับทุกภาคีเครือข่าย เพื่อให้งานสามารถบรรลุผลอย่างเต็มศักยภาพ เกิดสวัสดิภาพและความปลอดภัยของพี่น้องประชาชน ซึ่งจังหวัดนครศรีธรรมราช มุ่งมั่นในการนํานโยบายของรัฐบาลและกระทรวงมหาดไทย มาขับเคลื่อน ด้วยการกําชับให้ฝ่ายความมั่นคงและฝ่ายปกครองได้บูรณาการร่วมกับหน่วยงานที่เกี่ยวข้องในรูปแบบ Partnership สร้างภาคีเครือข่ายลงถึงระดับหมู่บ้าน/ชุมชน และเพิ่มความถี่ ความเข้มข้นในการดําเนินมาตรการต่าง ๆ เพื่อเดินหน้ากวาดล้างยาเสพติดให้หมดสิ้นไปจากนครศรีธรรมราชและประเทศไทย
“ทั้งนี้ ฝ่ายปกครองนําโดยชุดปฏิบัติการพิเศษจังหวัดนครศรีธรรมราช โดยมี นายหมวดโท ณัฐวัฒน์ พรหมนวล หัวหน้าชุดปฏิบัติการพิเศษจังหวัดนครศรีธรรมราช นํากําลังสมาชิกกองอาสารักษาดินแดน (อส.) เข้าทําการขยายผลจับกุม นายประสิทธิ์ ภูมิลําเนา ตําบลทุ่งปรัง อําเภอสิชล จังหวัดนครศรีธรรมราช และนายไชยยา ภูมิลําเนา ตําบลเปลี่ยน อําเภอสิชล จังหวัดนครศรีธรรมราช พร้อมของกลาง ยาบ้า จํานวน 3,038 เม็ด ยาไอซ์ น้ําหนักรวมถุง 1 กรัม พร้อมเงินสด 3,770 บาท และโทรศัพท์มือถือยี่ห้อ VIVO และซิมการ์ด รวม 1 เครื่อง ซึ่งสามารถทําการจับกุมได้ที่ ริมถนนดํา ร.พ.ช. สายทุ่งปรัง เขาเหล็ก หมู่ที่ 4 ตําบลทุ่งปรัง อําเภอสิชล จังหวัดนครศรีธรรมราช พร้อมแจ้งข้อกล่าวหาร่วมกันมีไว้ในครอบครองซึ่งยาเสพติดให้โทษประเภท 1 (เมทแอมเฟตามีนหรือไอซ์และยาบ้า) โดยไม่ได้รับอนุญาต เพื่อการค้า และก่อให้เกิดการแพร่กระจายในกลุ่มประชาชน และเสพยาเสพติดให้โทษประเภท 1 (เมทแอมเฟตามีนหรือไอซ์และยาบ้า) โดยไม่ได้รับอนุญาต” ผวจ.นครศรีธรรมราช กล่าว
นายอภินันท์ เผือกผ่อง ผู้ว่าราชการจังหวัดนครศรีธรรมราช กล่าวเพิ่มเติมว่า จังหวัดนครศรีธรรมราช ยังคงเดินหน้าขจัดยาเสพติดให้หมดไปจากพื้นที่อย่างต่อเนื่อง เพื่อไม่ให้ยาเสพติดมีที่ยืนในสังคม พร้อมทั้งสร้างภูมิคุ้มกัน ให้ความรู้ กับกลุ่มเด็ก เยาวชน นักเรียน นักศึกษา และพี่น้องประชาชนในทุกหมู่บ้าน/ชุมชน เพื่อเป็นเครือข่ายของภาครัฐในการแจ้งเบาะแสการกระทําความผิดเกี่ยวกับยาเสพติดและความผิดทุกประเภทที่เป็นการฝ่าฝืนต่อกฎหมายบ้านเมือง ทั้งนี้ หากพี่น้องประชาชนมีเบาะแสยาเสพติด สามารถแจ้งผ่านสายด่วนศูนย์ดํารงธรรม โทร. 1567 ตลอด 24 ชั่วโมง